Tierra del Fuego (filme de 2000)

Tierra del Fuego é un filme chileno de 2000 dirixido por Miguel Littín. Baséase nunha historia curta homónima escrita por Francisco Coloane, e conta a conquista da Terra do Fogo por Julius Popper. Popper foi un enxeñeiro xudeoromanés nacionalizado arxentino, e un dos principais responsables do xenocidio selk'nam, un dos pobos indíxenas que habitaron o Arquipélago de Terra do Fogo.Segundo memorias de Federico Echelaite no filme documental Los onas, vida y muerte en Tierra del Fuego, de A. Montes, A. Chapman e Jorge Preloran. Estreouse na sección Un Certain Regard do Festival Internacional de Cinema de Cannes de 2000.

O filme está protagonizado por recoñecidos actores de distintas nacionalidades, e a música foi composta polo grupo galego Milladoiro e polo cantautor chileno Ángel Parra, fillo de Violeta Parra.

 Sinopse 
Ambientado a finais do século XIX, Julius Popper toma posesión da Illa Grande da Terra do Fogo en nome da raíña de Romanía Isabel de Wied (alcumada Carmen Sylva; 1843-1916). Na súa misión na procura de ouro, amparada baixo o lema «civilización ou morte», é acompañado por personaxes de diversas nacionalidades, tales como Armenia, unha bela prostituta, Spiro, un aventureiro italiano, Shaeffer, un alemán fiel a Popper, Novak, un austríaco que exerce como xeneral do grupo e Silveira, un galego intérprete de gaita.

 Personaxes 
 Jorge Perugorría como Julius Popper
 Ornella Muti como Armenia
 Tamara Acosta como Mennar
 Nelson Villagra como Novak
 Álvaro Rudolphy como Schaeffer
 Nancho Novo como Silveira
 Luis Alarcón como Alexis
 Claudio Santamaria como Spiro
 Uxía Blanco como nai de Silveira
 Omero Antonutti
 Héctor Delgado
 Mateo Iribarren
 Ángel Perra
 María Jurado

 Produción 
Foi rodado en Punta Arenas e Terra do Fogo, na Zona Austral de Chile, e en Galicia. Estreouse no mes de maio no Festival de Cannes de Francia, e a súa estrea en Chile foi o 6 de xullo do mesmo ano.

 Notas 

 Véxase tamén 
 Ligazóns externas 


Categoría:Filmes de 2000
Categoría:Filmes en lingua castelá
Categoría:Filmes en lingua galega
Categoría:Filmes en lingua italiana
Categoría:Filmes en lingua romanesa
Categoría:Filmes en lingua húngara
Categoría:Filmes de Chile
Categoría:Filmes dirixidos por Miguel Littín
Categoría:Filmes rodados en Galicia
Categoría:Filmes rodados en Chile
Categoría:Filmes ambientados no século XIX